ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓደጋ መገዲ ኣየር ኢትዮጵያ፡ ናይ ካፒቴይን ያሬድ ቀምቃማይ ፀጉሪ ብዛዕብኡ ይዛረብ 14 መጋቢት 2019 ምንጪ ስእሊ, Hassan Katende/Facebook ያሬድ ተኽለ ይበሃል። ኣብ ከተማ ናይሮቢ - ኬንያ ፀጉሪ ብምቕምቃም እዩ ዝናበር። ምስ ካፕቴን ያሬድ ነዊሕ ግዜ ዝፀንሐ ፍልጦ ከም ዝነበሮም ይዛረብ። ብፍላይ ዕረፍቲ ክህልዎ ከሎን ኣብ 'ክሪስማስ' ናብ ኬንያ ክመፅእን ናብኡ እናኸደ ይቕምቀም ነይሩ። "ካፕቴን ያሬድ ኣባይ መፂኡ ይቕምቀም ነይሩ። ነዊሕ ዝፀንሐ ምሕዝነት ኣለና" ዝብል ቀማቃማይ ፀጉሪ ያሬድ፡ ብፍላይ ንዕረፍቲ ናብ ኬንያ ክመፅእ ከሎ፡ ናብኡ እናኸደ ይቕምቀም ምንባሩ ይዛረብ። "ሰብ ምስ ሞተ 'ከምዚ ነይሩ፤ ከምዚ እዩ' ክበሃል ከሎ ኣይፈትውን። ሓቂ ንምዝራብ ግን ያሬድ ዝተፈለየ ሰብ ነይሩ" ይብል። ስነ-ምግባሩ ዝሓለወ፣ ሰብ ዘኽብርን ንኹሉ ብማዕረ ዝርእይን ምንባሩ ዝገልፅ ያሬድ፡ "ንዓይ'ውን 'ያሬድ' ክብል ፀዊዑኒ ኣይፈልጥን፤ 'ሞኽሺ' እዩ ዝብለኒ ነይሩ" ይብል ብኽያት እናሰዓሮ። ናብ ናትካ እንዳቐምቃማይ ምስ መን ይመፅእ ነይሩ?
